

**ПОЧИВКА В KALOGRIA BEACH 4\* - ЛЯТО 2020 - ВСЯКА СЕДМИЦА**

***Хотелски комплекс Калогрия Бийч 4\**** *се намира в западната част на Пелопонес, област Ахая, на прекрасна пясъчна ивица / дълга 9 км и широка 80 м. / с излаз на Йонийско море. Над него е планината Мавра Вуна, а пред него е лагуната Котихи със златни пясъци и кристална вода / син флаг / - територия под защита на Рамсарската Конвенция. Комплексът е изцяло реновиран по последни стандарти през последните 3 години. На разположение на туристите са: 221 стаи и суити; 1 основен ресторант, 3 бар басейна, 1 тематичен нощен бар, мини клуб за деца; мини маркет; малък фитнес; масаж; 2 детски площадки; 1 голям основен басейн и такъв за бебета; Аква парк с 3 басейна с водни пързалки и водни игри за възрастни и деца; 3 тенис корта; 2 мини футболни игрища; 1 баскетболно игрище, 2 плажни волейболни игрища; водни спортове: ски джет, кану, банан, водни колела и др.*

**1 ден / събота /:** Отпътуване: Пловдив в 3:30 ч.; София 6:00 часа от паркинга пред Стадион Васил Левски по маршрут: КПП Кулата – Солун – Верия – Янина – Арта – Месолонги – ***моста РИО – АНТИРИО*** – един от *най-големите в света, окачен на стоманени въжета, с дължина 2252 м.* – Патра – Калогрия. Пристигане надвечер. Настаняване. Вечеря.

**2 ден / неделя /:** Закуска, обяд, вечеря. Свободен ден за почивка и плаж. Нощувка.

**3 ден / понеделник /:** Закуска. Свободен ден за плаж или по желание ***\* Екскурзия до остров Закинтос.*** Екскурзията е целодневна, придвижването е с автобус и ферибот, който се взема от пристанище Килини. /времетраене на пътуването с ферибота - 1 час и 30 минути /. *Пристигане в главния град Занте и разглеждане на част от забележителностите му.* ***По желание срещу допълнително заплащане (15 евро) – круиз до залива Навагио и Сините пещери (с възможност за плаж)****. Обратен ферибот до Килини и прибиране в хотела за вечеря.. Нощувка.*

**4 ден / вторник /:** Закуска. Свободен ден за плаж. Нощувка.

**5 ден /сряда /:** Закуска. Свободен ден за плаж или по желание \****екскурзия до Калаврита и Мега Спилио*** . Нощувка.

**6 ден / четвъртък /:** Закуска. Свободен ден за плаж или по желание \****екскурзия до гр. Патра*** – най-голямото пристанище на Йонийско море. Разглеждане забележителностите на града. Свободно време. Обратно в хотела за следобеден плаж. Вечеря. Нощувка.

**7 ден /петък /:** Закуска. Свободен ден за плаж. Нощувка.

**8 ден / събота /:** Закуска. В 8:30 часа отпътуване обратно за България. Обядът за този ден се дава под формата на сух пакет. Пристигане в София вечерта.

**SPO – СПЕЦИАЛНА ОФЕРТА И НОВА ДАТА! ЦЕНИТЕ ВАЖАТ ЗА РАЗEРВАЦИИ, НАПРАВЕНИ В ПЕРИОДА СЛЕД 03/06/2020 г. !**

**Важно: Туристическата такса в размер на 4 евро на стая, на вечер НЯМА да се заплаща за този хотел! Важи за всички резервации включително и вече потвърдените такива!**

|  |  |  |  |  |  |
| --- | --- | --- | --- | --- | --- |
| **ДАТИ**  **ALL INCLUSIVE** | **На човек в двойна стая** | **3-ти възрастен в двойна стая** | **1-во дете 0 – 11.99 г. с 2-ма възр. в стая** | **2-ро дете 0 – 11.99 г. с 2-ма възр. в стая** | **Доплащане за единична стая** |
| **25.07 – 01.08.20**  **Нова дата – Потвърдена!** | **1111 лв** | **870 лв.** | **205** **лв** | **535** **лв** | **420** **лв** |
| **22.08 – 29.08.20** | **~~1325~~** **~~лв.~~**  **1195** **лв** | **~~1010~~** **~~лв~~**  **925** **лв** | **205** **лв** | **~~765~~** **~~лв~~**  **650** **лв** | **~~650~~** **~~лв~~**  **490 лв** |
| **29.08 – 05.09.20**  **Потвърдена!** | **~~1050~~** **~~лв~~**  **970** **лв** | **~~830~~** **~~лв~~**  **755** **лв** | **205** **лв.** | **~~630~~** **~~лв~~**  **465 лв** | **~~430~~** **~~лв~~**  **345** **лв** |
| **05.09 – 12.09.20**  **Потвърдена!** | **~~980~~** **~~лв~~**  **895** **лв** | **~~775~~** **~~лв~~**  **699** **лв** | **205** **лв** | **~~585~~** **~~лв~~**  **440** **лв** | **~~430~~** **~~лв~~**  **285** **лв** |
| **12.09 – 19.09.20** | **~~910~~** **~~лв~~**  **825** **лв** | **~~735~~** **~~лв~~**  **659** **лв** | **205** **лв** | **~~560~~** **~~лв~~**  **440** **лв** | **~~380~~** **~~лв~~**  **160** **лв** |

**За туристите, които желаят да ползват собствен транспорт, от цената се приспадат 120 лв.**

Стаите за ползване с личен транспорт са ограничени и подлежат на потвърждение. Туристи, пътуващи самостоятелно, нямат включена застраховка. Като цяло програмата е подходяща за всички туристи, с изключение на някои от допълнителните екскурзии, които са описани по-долу.

|  |  |
| --- | --- |
| ***Цената включва:***   * Транспорт с комфортен автобус; * **7 нощувки** на база ALL INCLUSIVE 4\* - **www.kalogriahotel.gr;** * Медицинска застраховка “Помощ при пътуване” с покритие 10 000 евро към ЗД Евроинс АД, гр. София / лица до 5 год. и над 64 г. имат доплащане /; * Пътни, входни и магистрални такси; * Такса за моста Анти Рио – Рио; * Водач и екскурзоводско обслужване през цялото пътуване и престой на място; | ***Цената не включва:***   * Екскурзия до о-в Закинтос – **40 €**, деца до 11.99 г. – **30 €;** * Круиз до залива Навагио и Сините пещери – **15 €**; * Екскурзия до Калаврита **с включен билет за влака** – **32 €;** * Екскурзия до гр. Патра -**12 €**, деца до 11.99 г. – **10 €**; * Разходи от личен характер;   **За осъществяването на екскурзиите е необходим минимум от 20 пълноплащащи туристи. Заявяват се и се заплащат само на място на представителя!** |

**Hotel Kalogria Beach 4\***

**Хотелът** е реновиран през последните 3 години. Намира се на 55 км. южно от гр. Патра, на брега на Йонийско море, с фантастична плажна ивица – пясък, полегато влизане в морето. Състои се от основна сграда, в която са ресторант, рецепция, мини клуб и други помещения за обществено ползване и множество малки блокчета в които са стаите, пръснати из градината на комплекса.

**Стаи:** напълно и качествено реновирани, варианти за настаняване от 2; 2+1 и 2+2 човека и разполагат с: балкон, баня с душ кабина, сешоар, плазмен TV, A/C, телефон, мини хладилник. Поради архитектурното разположение на къщичките – **няма стаи с изглед към морето**.

**Заведения:** основен ресторант, в който се сервират трите хранения: закуска, обяд и вечеря на блок маса и 3 бар басейна.

**Услуги:** Аква Парк за възрастни и Аква парк за деца, основен басейн, добре зареден мини маркет, масаж, фризьорски салон, маникюр, фитнес, тенис корт – 3 броя, плажен волейбол, баскетбол и мини клуб за децата, водни спортове.

**Безплатни услуги**: WI-Fi на рецепция, чадъри и шезлонги на плажа и на басейните; Аква Парк, мини клуб за децата, детска площадка, баскетболно игрище, волейбол, водни пързалки. Тематични вечери – Гръцка вечер, Латино и Диско вечери.

**ALL INCLUSIVE**: закуска, обяд, вечеря на блок маса, в основния ресторант; безалкохолни, бира, червено и бяло вино, филтър кафе, чай.

БАР БАСЕЙНИ: от 10:00 до 23:30 ч.- чай, филтър кафе, сокове, безалкохолни, бира, бяло и червено вино, местно производство алкохолни напитки – уиски, джин, водка, текила, ром, бренди, узо.

НА БАРА ДО ПЛАЖА: 11:00 – 18:00 бюфет с топли и студени закуски.

**Платени услуги:** кърпи за плаж – 7 евро за една седмица и депозит от 5 евро, който се връща обратно; тенис корт – наем на ракети и топки; масаж; водни спортове: водни ски, джет, уиндсърф, парашут, банан, водни колела, кану.

**Развлечения:** анимация с уроци по танци и зумба; тематични вечери.



**Допълнителни екскурзии**

**[](http://www.kevinandamanda.com/amazing-places-greece/)Екскурзия до остров Закинтос.** Екскурзията е целодневна, придвижването е с автобус и ферибот, който се взема от пристанище Килини. /времетраене на пътуването с ферибота - 1 час и 30 минути /. *Пристигане в главния град Занте. По желание на туристите / срещу 15 евро доплащане / предлагаме разглеждане на източната част на о-в Закинтос и круиз до красивите* ***Сини пещери*** *и известния* ***залив Навагио****. Лодките се вземат от селището Аг. Николаос. Разходката с лодка е с продължителност около 2 часа и има възможност за плуване в залива Навагио. Следва Връщане в Занте град и разглеждане на част от забележителностите му -* ***площад Св. Марк*** *и единствената католическа катедрала,* ***музеят на Дионисос Соломос*** *– известен гръцки поет, роден на о-ва и едноименния площад пред него,* ***Византийският музей, градската библиотека и храмът на Св. Дионисос*** *– покровител на о-ва. Обратен ферибот до Килини и прибиране в хотела за вечеря.*

**Екскурзия до о-в Закинтос – 40 € (+15 € Навагио и Сини пещери),** деца до 11.99 г. – **30 € (+15 € Навагио и Сини пещери); Препоръчват се слънцезащитни средства, плажни принадлежности. Не се препоръчва за трудноподвижни лица и хора в неравностойно положение.**

[](http://www.google.bg/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwiaj-DUteHXAhXQLFAKHSWTBoYQjRwIBw&url=http://poklonnik.mitov.org/?p%3D701&psig=AOvVaw3xkAtBt7yflZMgVNLoJM2G&ust=1511963600134747)**Екскурзия до гр. Патра –** отпътуване след закуска. Патра е най-голямото пристанище на Йонийско море и третото по големина в Гърция. Наричат Патра - Врата към Запада. Препоръчително е да се разгледа: горният град – Крепостта, Римски Одеон, Римски амфитеатър; долният град - внушителния храм, посветен на Св. Андрей, площад Псила Алония и много други. Тук всяка година на Сирни Заговезни се провежда Карнавал, който достойно може да си съперничи с този в Рио де Жанейро.

**Екскурзия до гр.** **Патра** – **12 €,** деца до 11.99 г. – **10 €; Подходяща за всички туристи.**

**Екскурзия КАЛАВРИТА – По пътя към свободата с живописна теснолинейка**. Отпътуване сутринта от хотела в 9:00 ч.Този тур ще ни заведе на едно по-различно място от плажовете и зеленчуковите градини на Пелопонес. Пътуваме по новата магистрала Патра – Атина. След около 1.30 час пристигаме в живописното селище Диакофто, разположено на Коринтския залив. От тук се качваме на теснолинейката Odontotos Rock Railway –една от малкото все още действащи такива в Европа. Пътуването се харесва и на малки, и на големи, защото пътят / от 22 км. / минава през изключително красиви места покрай реката, няколко водопада, тунели и чудни скални образувания. След 1 час пристигаме в Калаврита – прекрасно планинско селище с много топла атмосфера, магазинчета с местни продукти / подправки, мед, тестени изделия и др. / и уютни кафетерии и таверни, сгушени в дебелите сенки на чинарите. Това е мястото, от където 1821 г. тръгва освободителното движение на гърците срещу турското робство. Свободно време в Калаврита. Обратното слизане от планината е с автобус, като след 10 км. спираме за разглеждане на манастира Мега Спилио / голяма пещера /. Построен 362 г. и разположен на 1000 м.н.в., този манастир със сигурност ще впечатли всички. Въпреки, че е опожаряван много пъти, тук все още се съхранява чудотворната икона на Богородица с Младенеца направена от Св. Лука и много др. ценности за християните. Прибирането ни обратно в хотела е късния следобяд.

**Калаврита - 32 € с включен билет за влака. Препоръки: Удобни обувки, слънцезащитни средства. Програмата е подходяща за всички туристи, но тези, които имат проблем с ходенето трябва да избегнат посещението на манастира Мега Спилио. До него се ходи около 250 м. пеша и има стъпала за изкачване.**

**Забележка:** Обедите на всички туристи, които пътуват по екскурзии ще бъдат под формата на сухи пакети.

**МИНИМАЛЕН БРОЙ ТУРИСТИ: 40**

**СРОК ЗА УВЕДОМЛЕНИЕ** при недостигнат минимален брой туристи**: 20** дни преди датата на отпътуване.

**НЕОБХОДИМИ ДОКУМЕНТИ: Валиден** документ за самоличност - лична карта или задграничен паспорт. За деца под 18 години, пътуващи с един родител или без родители – **Нотариално заверена декларация**, че родителите са съгласни детето да пътува извън България – **оригинал + 1 копие + паспорт на детето.** За Република Гърция няма визови, санитарни и медицински изисквания.

**НАЧИН НА ПЛАЩАНЕ:**

Депозит – **50%** от пакетната цена;

Доплащане – 10 дни преди датата на отпътуване /ако се ползват цени ранни записвания – се вземат предвид условията на плащане по тях /.

Туроператорът препоръчва на своите клиенти сключване на Застраховка "Отмяна на пътуване" по чл.80, ал.1, т.14 от Закона за туризма, покриваща разходите при анулиране на пътуването, при съкращаване и прекъсване на пътуването, поради здравословни причини на пътуващия или негови близки. Застраховката е доброволна и се сключва в деня на подписване на договора за организирано пътуване в агенцията, където се извършва записването. Туроператорът не възстановява сумата по застраховката при неосъществяване на екскурзиятa.

**Лица до 5 г. и от 64 до 74 г. имат доплащане за мед. застраховка в размер на 8 лв. на човек, за престоя.**

**Лица от 75 до 80 г. имат доплащане за мед.застраховка от 16 лева на човек, за престоя.**

**Застрахователната компания не застрахова лица над 85 год. Туристите от 80 до 84 г. Могат да бъдат застраховани за 2000 € срещу сумата от 2 .00 лева на ден.**

**Туроператорът не носи отговорност и не възстановява суми** на туристи, на които им се отказва достъп до Гърция поради: забрана за напускане на страната, невалидни /**забравени/** документи или други независещи от туроператора причини !

**ЗАБЕЛЕЖКА:** Туроператорът си запазва правото за промяна на дните на обявените допълнителни екскурзии, в зависимост от предлагането на гръцките колеги; разписанието на фериботите или други непредвидими обстоятелства. **Организаторът си запазва правото за промяна в цената на екскурзията до 20 дни преди датата на отпътуване, в случай на драстично повишаване на горивото или промяна на пътни и други такси по независещи от Туроператора обстоятелства.**

**Информация за самото пътуване:** Началната и крайната спирка са фиксирани предварително в програмата и договора и допълнителни спирки на територията на гр. София не се правят. Настаняването в автобуса става по реда на записване. Спирките по време на самото пътуване са предварително регламентирани / при необходимост се спира, но слизат само нуждаещите се. Спирането на супермаркети не влиза в нашите програми / освен ако не е пътуване с цел пазаруване.

**ТРАНСФЕРИ ИЗВЪН СОФИЯ**

|  |  |  |  |
| --- | --- | --- | --- |
| **Град** | **Място на тръгване** | **Час на тръгване** | **Цена на човек** |
| Пловдив | OMV – до х-л Санкт Петербург | 3:30 часа | 10 лв. |
| Пазарджик | SHELL – на магистралата | 3:50 – 4:00часа | 10 лв. |